**KISKŐRÖS VÁROS POLGÁRMESTERE**

**ELŐTERJESZTÉS**(a Képviselő-testület 2019. június 19-i ülésére)

**TÁRGY: BESZÁMOLÓ A KISKŐRÖSI ÓVODÁK SZAKMAI TEVÉKENYSÉGÉRŐL**

A nemzeti köznevelésről szóló 2011. évi CXC. törvény 85. § (2) bekezdése alapján: *„A fenntartó tanévenként legfeljebb egy alkalommal kötelezheti az intézményvezetőt arra, hogy az intézmény tevékenységéről átfogó módon beszámoljon.”*

Kiskőrös Város Képviselő-testülete a 141/2018. számú határozatával elfogadta a Képviselő-testület 2019. évi munkatervét, melynek VII. rész 7. pontjában szerepel a *„Beszámoló a Kiskőrösi Óvodák szakmai tevékenységéről”* szóló napirendi pont.

Ennek megfelelően a Kiskőrösi Óvodák igazgatója Vlcskóné Csatlós Erzsébet elkészítette a határozat-tervezet mellékletét képező beszámolót. A beszámolóban az igazgató bemutatja a Kiskőrösi Óvodák szakmai tevékenységét és működésének feltételeit.

A fentiek alapján javaslom, hogy a Képviselő-testület a Kiskőrösi Óvodák 2018. évi beszámolóját a mellékletben foglaltak szerint fogadja el.

**Kiskőrös, 2019. június 11.**

 **Domonyi László sk.**

 **polgármester**

**HATÁROZAT-TERVEZET**

A Képviselő-testület a Kiskőrösi Óvodák 2018. évi szakmai tevékenységéről és működésének feltételeiről szóló beszámolóját a határozat-tervezet mellékletében foglaltak szerint elfogadja.

**Felelős:** polgármester

**Határidő:** azonnal